kardosdrur/scandi-wiki huggingface dataset:
Ib Hedegaard Sørensen

Ib Hedegaard Sørensen (født 28. januar 1949) er en fhv. dansk officer og kammerherre. Han er præsident for Danske Gardehusarforeninger.

Han blev student fra Sundby-Hvorup Gymnasium 1969 og blev samme år værnepligtig ved Prinsens Livregiment i Viborg og sekondløjtnant fra Hærens Officersskole 1976. I løbet af sin militærkarriere har han været både stabschef ved Den Danske Internationale Brigade, militær rådgiver ved den danske FN-mission i New York, chef for Operationsplanlægningen i Forsvarskommandoen og stabschef for Hjemmeværnet.

I 2006 blev Sørensen chef for Gardehusarregimentet på Antvorskov Kaserne i Slagelse. Her måtte han svare for sig, da kasernen en nat pludselig blev udsat for et omfattende våbenrøveri. Sørensen har også været midlertidig brigadegeneral. På H.M. Dronningens fødselsdag 16. april 2008 blev I.H. sørensen udnævnt til kammerherre. I 2009 gik han på pension.

Sørensen er socialdemokrat og formand for Socialdemokraterne i Furesø Kommune.

Ordener 
   Kommandør af Dannebrogordenen (2. februar 2004)
   Hæderstegnet for god tjeneste ved Hæren
   Hjemmeværnets Fortjensttegn
   Ridder af 1. klasse af Nordstjerneordenen
   Ridder af Sydkorsorden

Kilder 
 "Åben-mundet militærchef", Fyens.dk, 27. januar 2009.

Kammerherrer fra Danmark
Kavaleriofficerer fra Danmark
Kommandører af Dannebrog
Personer i Kraks Blå Bog
Danskere i 1900-tallet
Danskere i 2000-tallet
Foreningsformænd fra Danmark
Socialdemokrater fra Danmark
John Exley

John Onins Exley, Jr. (23. maj 1867 – 7. juli 1938) var en amerikansk roer som deltog i OL 1900 i Paris og 1904 i St. Louis.

Exley blev olympisk mester i roning under OL 1900 i Paris. Han vandt i otter sammen med William Carr, Harry DeBaecke, John Geiger, Edwin Hedley, James Juvenal, Roscoe Lockwood, Edward Marsh og Louis Abell (styrmand). Mandskabet repræsenterede Vesper Boat Club, Philadelphia.

Fire år senere blev han igen olympisk mester i roning under OL 1904 i St. Louis. Han vandt i otter sammen med Harry Lott, Charles Armstrong, James Flanagan, Frederick Cresser, Michael Gleason, Joseph Dempsey, Frank Schell og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/ex/john-exley-jr-1.html 

Roere fra USA
Harry Lott

Harry Hunter Lott (13. januar 1880 – 5. februar 1949) var en amerikansk roer som deltog i OL 1904 i St. Louis.

Lott blev olympisk mester i roning under OL 1904 i St. Louis. Han vandt i otter sammen med John Exley, Charles Armstrong, James Flanagan, Frederick Cresser, Michael Gleason, Joseph Dempsey, Frank Schell og Louis Abell (styrmand). Mandskabet repræsenterede Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/lo/hunter-lott-1.html 

Roere fra USA
Frank Schell

Frank Reamer Schell (22. oktober 1884 – 5. december 1959) var en amerikansk roer som deltog i OL 1904 i St. Louis.

Schell blev olympisk mester i roning under OL 1904 i St. Louis. Han vandt i otter sammen med John Exley, Harry Lott, Charles Armstrong, James Flanagan, Frederick Cresser, Joseph Dempsey, Michael Gleason og Louis Abell (styrmand). Mandskabet repræsenterede  Vesper Boat Club, Philadelphia.

Eksterne henvisninger 
 http://www.sports-reference.com/olympics/athletes/sc/frank-schell-1.html 

Roere fra USA
Ervin Mészáros

Ervin Mészáros (2. april 1877 – 21. maj 1940) var en ungarsk fægter som deltog under OL 1912 i Stockholm.

Mészáros blev olympisk mester i fægtning under OL 1912 i Stockholm. Han var med på det ungarske hold som vandt holdkonkurrencen i sabel.

I den individuelle konkurrence i sabel vandt han fem af de syv kampe og endte på en tredjeplads efter landsmændene Jenő Fuchs og Béla Békéssy.

Eksterne henvisninger 
 http://www.sports-reference.com/olympics/athletes/me/ervin-meszaros-1.html 

Fægtere fra Ungarn
Deltagere for Ungarn ved sommer-OL 1912
Anholt (by)

Anholt By er den største og eneste by på den danske ø Anholt i Kattegat med ca. 100 indbyggere (2012) og ligger i Region Midtjylland, Anholt Sogn, Norddjurs Kommune. Byen er den eneste beboede del af Anholt, bortset fra havnen, og alle sociale og kulturelle aktiviteter ligger her. Næsten alle husene i byen er meget gamle, mange af dem er bygget at træ.

Den nuværende kirke i Anholt By blev bygget i 1819, efter den gamle kirke blev ødelagt under den britiske besættelse af øen.

Anholt Skole blev bygget i 1917 og udvidet i 1956. Skolen underviser elever fra børnehave til 9 klasse. Den tidligere skolebygning, som blev bygget i 1843, har siden 1983 været turistkontor.

Historie 
Omkring århundredeskiftet (1900) blev Anholt By beskrevet således:

Anholt By med Kirke, Præstegd., Skole, Distriktslægebolig, Mølle, 2 Kroer og Telefonstation.

Fodnoter 

By
Lokaliteter i Norddjurs Kommune
Christian Deichmann

Jens Christian Deichmann (31. juli 1832 i København – 16. maj 1897 sammesteds) var en dansk tegner og billedhugger.

Han var søn af varemægler Jørgen Deichmann (1799-1875) og Caroline Elisabeth f. Fjeldsted (1808-1858). Deichmann besøgte Kunstakademiet fra oktober 1848 til januar 1857 som modelerer og arbejdede fra 1849 som billedhugger i H.W. Bissens værksteder. Senere ville han være maler og besøgte på ny Kunstakademiets modelskole i 1865. Han udstillede 1852 en portrætbuste af sin fader og udførte til Frimurerlogen en buste af pastor C.H. Visby, men levede af at tegne, dels for Illustreret Tidende, dels for Punch og dels selvstændigt, fx Kongerne Frederik VII's og Carl XV's Indtog gennem Vesterport (litograferet af I.W. Tegner & Kittendorff) og en række på 40 kolorerede blade, forestillende ældre københavnske gadeoriginaler, Gamle Bekjendte fra Kjøbenhavn, som han gentog mange gange. Flere figurer er inspirerede af H.P. Hansens serie med samme indhold. 

Deichmann er repræsenteret med værker i Københavns Museum, Museet for Søfart, Det Kongelige Bibliotek og Vejle Kunstmuseum.

Den 21. november 1879 ægtede han Johanne Oline Jensine Corinth (1. december 1851 i København – tidligst 1912), datter af hus­tømrer Johan Gottfried Corinth og Lucie Frederikke f. Kierke (1814-1869).

Han er begravet på Vestre Kirkegård.

Værker 

 Buste af faderen (udstillet 1852)
 Pastor C.H. Visby (relief, Frimurerlogen, Blegdamsvej, København)
Tegninger:
 Frederik VIIs og Carl XVs indtog gennem Vesterport (litograferet 1862 af I.W. Tegner & Kittendorff)
 Borgervæbningens Øvelser (Det Nationalhistoriske Museum på Frederiksborg Slot)
 Gamle Bekjendte fra Kjøbenhavn / Kjøbenhavnske Originaler (ca. 1870, serier på 40, 10 eller 8 tegninger/akvareller, gentaget mange gange), bl.a.: Maleren med Paletten; Frantsiko Pjerre; Fløjtekarl; Tyrolerferdinand; Lær mig o Skov; Baronen, jeg siger; Gøngehøvdingen; Stjernehans; Niels Himmesen; Pudsepeter; Pustemoller; Træd om eller trippe-Lars; Loria; Professor Meisling; Beuf Hendrik; Tønder; Klørknægt; Prokurator Bang; Bybudet fra gl. Torv; Tudnas; Fru Sneider; Jomfru Tidsfordriv; Løberen; Blærejens; Nathan; Scheibelein ; Sandmanden; Peter Sengeløse; Hane Manden; Peter Minister; Edúard; Valter ; Messing Jens; Andersen Bang; Ligvognskusken; Grev Holk
  En fuld soldat og en gadefejer (akvarel, Vejle Kunstmuseum)
 Bladtegninger i: Illustreret Tidende, Punch, Sværmeren, Pjerrot og Kometen

Kilder 
 

Personer fra København
Danskere i 1800-tallet
Tegnere fra Danmark
Billedhuggere fra Danmark
Kommerceråd

Kommerceråd var en titel i den danske rangfølge. Titlen er afskaffet.

Det var oprindeligt benævnelse for (de højere) medlemmer af et kommercekollegium (jævnfør -assessor) og kunne også tildeles som titel med rang i 7. rangklasse nr. 7 eller ("virkelige kommerceråder") 6. rangklasse, nr. 7.

Kilder 
 Ordbog over det Danske Sprog (ODS)

Titler
Forskelligbladet vortetand

Forskelligbladet vortetand (Kindbergia praelonga) er et meget almindeligt mos i skovbunden. Det kendes på sine spinkle, fjergrenede skud, hvor stængelbladene er squarrøse og meget større end grenbladene. Det videnskabelige navn praelonga betyder 'ekstraordinær lang', der hentyder til de langstrakte skud.

Forskelligbladet vortetand har op til 12 cm lange, spinkle, nedliggende, lysegrønne skud, der normalt er enkelt fjergrenede. Bladene på hovedstænglen er ca. 1½ mm lange med en bred og nedløbende basis, der pludseligt smalner af til en squarrøs (bagudbøjet) spids. Grenbladene er kortere og meget smallere. Både stængel- og grenblade er tandede med en svag ribbe. Sporehuse er sjældne. Arten er meget variabel og vokser på mange forskellige underlag, oftest på jorden eller på døde grene på skyggefulde steder. Den undgår dog underlag med en basisk surhedsgrad.

Forskelligbladet vortetand er udbredt i hele Europa, Kaukasus, nordlige Asien, Nord- og Sydafrika, Nordamerika, Australien og New Zealand.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Brachytheciaceae
Klaus Jensen

Klaus Jensen kan henvise til flere personer:

 Klaus Jensen (håndboldspiller) (født 1963) – en tidligere dansk håndboldspiller
 Klaus Bau Jensen (født 1964) – en dansk musiker, producer og ejer af pladeselskabet
 Klaus David Jensen (født 1971) – en dansk tidligere kapgænger
 Klaus Jensen (fodboldspiller) – fodboldspiller (spillede i Brønshøj i 1990'erne)
Den skaldede frisør

Den skaldede frisør (engelsk titel: Love is all You Need) er en dansk-engelsk romantisk komedie fra 2012, instrueret og skrevet af Susanne Bier.

Handling 
Damefrisør Ida (Trine Dyrholm) er efter kemoterapi ved at komme ovenpå igen. Men hendes tilværelse vendes på hovedet, da hun en dag finder sin mand gennem 25 år, den brovtende Leif (Kim Bodnia), sammen med den unge Thilde (Christiane Schaumburg-Müller) på sofaen, og så lige op til datterens bryllup, der skal holdes i Italien.

I mellemtiden møder Ida tilfældigvis gommens far, Philip (Pierce Brosnan), som er en lidt fortravlet og følelseskold forretningsmand, der dog alligevel bliver vild med den forvirrede Ida.

Medvirkende 
Ida – Trine Dyrholm, Astrid og Kenneths mor, gift med Leif
Philip – Pierce Brosnan, Patricks far
Benedikte – Paprika Steen, Patricks moster
Leif – Kim Bodnia, Astrid og Kenneths far, gift med Ida og har en affære med Thilde
Thilde – Christiane Schaumburg-Müller, har en affære med Leif
Astrid – Molly Blixt Egelind, Patricks forlovede, datter af Ida og Leif, søster til Kenneth
Patrick – Sebastian Jessen, Astrids forlovede, søn af Phillip
Kenneth – Micky Skeel Hansen, bror til Astrid, søn af Ida og Leif
Alexandra – Frederikke Thomassen, Benediktes datter, kusine til Patrick
Vibe – Bodil Jørgensen
Alessandro – Ciro Petrone
Bitten – Line Kruse

Referencer

Eksterne henvisninger 
 

Komediefilm fra Danmark
Danske film fra 2012
Dansksprogede film
Engelsksprogede film
Italiensksprogede film
Film instrueret af Susanne Bier
Film fra Danmark (administrationskategori)
LGBT-relaterede film fra Danmark
Forhør

Forhør er en form for udspørgen eller afhøring som udføres af myndigheder for at frembringe information.

I Danmark er et grundlovsforhør et møde ved en domstol hvor en dommer bestemmer om en anholdelse kan forlænges udover de 24 timer det danske politi har ret til at tilbagehold en anholdt.

Se også 
 Afhøring

Henvisninger 

Jura
Retsvidenskab
Juridiske begreber
Retshåndhævelse
Dataindsamling
Johann Hermann von Motz

Johann Hermann von Motz (døbt 13. marts 1743 i Kassel – 7. maj 1829) var en tysk arkitekt.

Hans forældre var landssekretær Johann Dieterich von Motz og NN. Han blev hentet til Danmark af prins Carl af Hessen og blev officer og hofintendant hos prinsesse Louise, som var gift med landgreven. Motz fik til opgave at tegne parrets lystslot Louisenlund ved Slien, og det er også Motz eneste betydelige værk. I sin oprindelige udformning var et ret beskedent senbarokt hus i en etage med stort mansardtag. 

Johann Hermann von Motz var efter Nicolaus Sigismund Bauers død 1777 – på grund af protektion fra bl.a. Carl af Hessen, Arveprinsen og general Heinrich Wilhelm von Huth – favorit blandt ansøgerne til landbygmesterembedet og modtog kgl. udnævnelse 1. juli 1779. I 1783 måtte Motz dog afgive Holsten til C.F. Hansen. Motz fortsatte som landbygmester i Slesvig indtil 1809, hvor Lorentz Kreiser blev udnævnt, nu under navn af kongelig bygningsinspektør for Slesvig.

Motz ægtede 4. december 1778 Ursula Elisabeth Flesburg (9. november 1761 i Cosel – 10. juni 1840), datter af amtsforvalter, justitsråd Jens Flesburg og Johanne Fridericia født Linden.

Værker 
 Vandmølle i Flensborg
 Økonomibygninger ved Lyksborg Slot (efter 1786)
 Projekt til pastorat i Born (ikke opført efter Motz' tegning)
 Louisenlund ved Slien (mellem 1772 og 1776, senere udvidet)

Kilder 
 

Arkitekter fra Tyskland
Arkitekter fra Danmark
Barokarkitekter
Officerer fra Danmark
Personer fra Kassel
Tyskere i 1700-tallet
Tyskere i 1800-tallet
Danskere i 1700-tallet
Danskere i 1800-tallet
Hofbygmestre fra Danmark
Johan Christian Theodor Bayer

Johan Christian Theodor Bayer (6. november 1817 i København – 28. april 1861 sammesteds) var en dansk blomstermaler.

Han var søn af blomstermaleren Johan Bayer og Maria født Post, var sin faders lærling i blomstermaleriet, besøgte Kunstakademiet 1833-37 og konkurrerede 1843 til den Neuhausenske Præmie med En blomstrende plante i vandfarvemaleri, uden dog at opnå den, idet den blev tilkendt Christian Thornam. Da han ikke følte sig oplagt til at afløse faderen i hans virksomhed som maler ved Flora Danica, levede han senere som vandfarvemaler, og malede dels blomster- og frugtstykker, dels miniaturportrætter. Han blev gift 4. marts 1843 i København med Sophie Frederikke Vilhelmine Dauny (død senest 1860) og døde den 28. april 1861.

Han er begravet på Frederiksberg Ældre Kirkegård.

Kilder 
 

Blomstermalere
Personer fra København
Danskere i 1800-tallet
Malere fra Danmark
Arnolfinis bryllup

Arnolfinis bryllup er et oliemaleri, malet på eg i 1434 af den flamske maler Jan van Eyck. Det er også kendt som Arnolfiniportrættet, Arnolfini dobbeltportrættet og Portræt af Giovanni Arnolfini og hans hustru.Det er et dobbeltportræt i hel figur, og det menes at afbilde den italienske købmand Giovanni di Nicolao Arnolfini og hans hustru, formodentlig i deres hjem i den flamske by Brügge. Det anses for at være et af de mest originale og komplekse malerier i vestlig kunst.

Det er et af de ældste malerier, der er udført med oliemaling og ikke med tempera.

Maleriet blev købt af National Gallery i London i 1842. .

External links

Arnolfinis bryllup på National Gallerys website

Tidlige nederlandske malerier
Malerier fra National Gallery
Soveværelset i Arles

Soveværelset i Arles (; ) er titlen på tre næsten ens malerier af den hollandske post-impressionistiske maler Vincent van Gogh.

Van Goghs kaldte selv de tre malerier samlet set for Soveværelset (fransk: La Chambre à coucher). Der findes tre versioner beskrevet i Van Goghs breve. Forskellen på de tre ses tydeligst på billederne, der hænger på den højre væg.

Malerierne forestiller Van Goghs soveværelse i Arles, Bouches-du-Rhône, Frankrig i det, der er kendt som Van Goghs Gule Hus. Døren til højre ledte op til husets øverste etage og husets trappe. Døren til venstre ledte ind til et gæsterum, som Van Gogh holdt klar til Gauguin. Vinduet havde udsigt til Lamartiner-pladsens offentlige haver. Soveværelset var ikke rektangulært, men skævt, med en stump vinkel i det venstre hjørne og en spids vinkel i det højre. Van Gogh brugte tilsyneladende ikke megen tid på dette problem – han valgte blot at vise, at der var hjørner.

Referencer

Eksterne henvisninger 

Malerier fra Holland
Malerier af Vincent van Gogh
Malerier fra 1888
Salisbury Katedral set fra biskoppens jorde

Salisbury Katedral set fra biskoppens have blev malet i 1823 af den engelske landskabsmaler John Constable (1776-1837). Dette maleri af en af Englands mest kendte middelalderkirker er et af hans mest berømte værker. Det blev bestilt af en af hans nærmeste venner, biskoppen af Salisbury, John Fisher.

Constable besøgte Salisbury i 1820 og udførte en række olieskitser som forarbejder til værket, som han har malet i flere udgaver. Til denne udgave valgte han et udsigtspunkt i biskoppens have. Biskoppen udpeger nederst til venstre den solbeskinnede katedral for sin kone, mens en af deres døtre, Dorothea, går hen ad stien mod sine forældre.
Da Constable besøgte udstillingen af maleriet i 1823 ved Royal Academy, bemærkede han: "Min katedral ser godt ud ... Det har været det vanskeligste landskabsmotiv, jeg nogensinde har haft på mit staffeli. Jeg er ikke veget uden om arbejdet med vinduer, stræbepiller osv. – men jeg har som sædvanlig fundet en løsning ved hjælp af uklarheden i chiaroscuro". (Beckett, p. 115)

En tidligere udgave viste katedralen under en overskyet himmel. Biskop John Fisher gjorde imidlertid indsigelse mod den mørke sky over katedralen og bad om en "mere skyfri himmel", da han bestilte endnu en udgave.

Maleriet har alle det britiske landskabsmaleris kendetegn: skyerne, træerne, en eng, kvæg, der drikker ved søens bred og middelalderkirkens storslåede arkitektur – alt ud fra en menneskelig målestok. Malerier som dette har påvirket synet på det landlige England, så det nu er vanskeligt at forestille sig en tid, da landskabet og livet på landet ikke blev værdsat.

Litteraturhenvisning 
 Beckett, R.B, Constable Correspondence volume 6 The Fishers , Suffolk Records Society, 1968

Malerier fra England
Malerier fra 1823
Salisbury
Kompakt MPV

Kompakt MPV er et begreb benyttet i Europa til at beskrive MPV-udgaver af små mellemklassebiler, placeret i klassen mellem små og store MPV'er. I Japan benyttes begrebet "space wagon" sommetider til at beskrive denne biltype.

Den første bilmodel solgt som "kompakt MPV" var Renault Scénic, som ved sin introduktion i 1996 blev valgt til Årets Bil i Europa, selv om nogle japanske biler fra 1980'erne, som f.eks. Nissan Prairie eller Mitsubishi Space Wagon, var opbygget efter et lignende koncept, ligesom prototypen Lancia Megagamma fra 1978.

Senere modeller omfatter bl.a. Citroën Xsara Picasso, Ford C-MAX, Opel Zafira, SEAT Altea, Škoda Roomster og Volkswagen Touran.

De fleste kompakte MPV'er har bedre fleksibilitet end andre karrosseriformer som f.eks. sæder, som hver for sig kan foldes ned i gulvet eller fjernes helt.
Venus' fødsel (Botticelli)

Venus' fødsel (på italiensk: Nascita di Venere) er et temperamaleri, som blev malet i ca. 1486 af den italienske maler Sandro Botticelli. Billedet er også kendt under navnet Den skumfødte Venus.

Maleriet er inspireret af den græsk-romerske myte om Venus' fødsel. I den græske mytologi kendes Venus som Afrodite ”den skumfødte” eller Anadyomene ”den af havet opstegne”.
Maleriet læses fra venstre til højre: Vestenvinden Zefyr omfavnet af Flora, blæser Venus, der står i en muslingeskal (et (gen)fødselssymbol) ind mod kysten. Her modtages hun af forårets gudinde, der bærer blomster og myrter på sin dragt, og bliver til sidst iført en sømmelig, blomstersmykket kåbe.
Maleriet kan se på Uffizi i Firenze.

Eksterne henvisninger 

Malerier fra 1486
Malerier af Sandro Botticelli
Adams skabelse

Adams skabelse er et udsnit af loftudsmykningen i Det Sixtinske Kapel og er den mest kendte af freskerne, der blev malet af Michelangelo ca. 1511.

Det illustrerer skabelsesberetningen i Bibelens Første Mosebog, hvor Gud ånder liv i det første menneske, Adam.

Gennemgående malede Michelangelo meget robuste og atletiske kroppe, og det er værd at bemærke, at Gud og Adams skikkelser har samme kropstype. Det stemmer overens med Bibelens ord, hvor der står: "Gud sagde: 'Lad os skabe mennesker i vort billede, så de ligner os!'"

Billedet af Guds og Adams hænder, der næsten mødes, er blevet gengivet i talløse efterligninger og karikaturer. Sammen med Leonardo da Vincis Den sidste Nadver er Adams skabelse og de øvrige malerier i Det Sixtinske Kapel de religiøse malerier, der oftest er blevet gengivet.

Referencer 

Malerier fra Italien
Malerier med bibelske temaer
Sankt Markus Kirke (Aarhus)

Sankt Markus Kirke er en kirke i Aarhus. Kirken er opført i røde mursten 1934-35 og tegnet af Thomas Havning, som vandt 1. præmie i en konkurrence 1933. Stilen er stilfærdig dansk funktionalisme med traditionelle tagformer.

Eksterne kilder og henvisninger 

 Sankt Markus Kirkes officielle hjemmeside
 Sankt Markus Kirke hos KortTilKirken.dk

Kirker i Aarhus
Etableret i 1935
Henri Anspach

Henri Anspach (født 10. juli 1882, død 29. marts 1979) var en belgisk fægter, som deltog i OL 1912 i Stockholm.

Anspach blev olympisk mester ved OL 1912 som medlem af det belgiske hold, som vandt guld i holdkonkurrencen i kårde. Belgierne vandt i indledende runde over Rusland, og skønt de tabte i semifinalepuljen til Sverige, var sejre over Tyskland og Grækenland nok til at sende dem i finalen. Her fik de revanche mod Sverige og vandt desuden over Storbritannien og Holland, hvilket sikrede dem guldet. Anspach deltog også i to fægtediscipliner individuelt, og i fleuret vandt han sin pulje i både første og anden runde, inden semifinalen blev endestationen for ham. I den individuelle kårdekonkurrence gik han videre uden kamp i første runde, vandt sin andenrundepulje, men en tredjeplads i semifinalepuljen var ikke nok til fortsætte til finalen for ham. I sabel var han med på det belgiske hold, der efter en delt førsteplads i indledende pulje blev treer i semifinalen, som blev endestationen og gav en samlet delt femteplads.

Henri Anspachs fætter, Paul Anspach, var også med på holdet og vandt derudover flere olympiske medaljer.

Referencer

Eksterne henvisninger 

Jøder fra Belgien
Fægtere fra Belgien
Deltagere for Belgien ved sommer-OL 1912
Olympiske mestre fra Belgien
Personer fra Bruxelles
Centre Georges Pompidou

Pompidou-centeret for kunst og kultur () er en kunstinstitution og et berømt bygningsværk i Paris, opkaldt efter tidligere præsident Georges Pompidou.

Byggeriet er tegnet af arkitekterne Renzo Piano og Richard Rogers, og stod færdigt i 1977. Arkitekterne ville bryde radikalt med det indelukkede præg som traditionelle kunstinstitutioner ofte har. De løste opgaven ved at sløjfe facadeklædning og lægge bærende konstruktioner og tekniske installationer åbent udenpå facaden. Ventilationsanlægget er malet blåt, vandrør er grønne, elevatorer er røde og elektriske kabler gule.

Byggeriet vakte stærke reaktioner da det blev rejst – nogle karakteriserede det som «et olieeraffinaderi midt i centrum» – men i årenes løb har kritikken stilnet af.

De tre nederste etager rummer et offentligt bibliotek med en særlig stor samling af periodika, plader og film. Musée National d'Art Moderne holder til i fjerde og femte etage, og i topetagen er der skiftende udstillinger. Forskningsinstituttet for musik og lyd (IRCAM), i nabobygningen er organisatorisk knyttet til centret.

Eksterne kilder og henvisninger

 Pompidou-centerets officielle hjemmeside 

Museer i Paris
Etableret i 1977
Jacques Ochs

Jacques Ochs (født 18. februar 1883, død 3. april 1971) var en belgisk fægter, som deltog i OL 1912 i Stockholm.

Ochs deltog i tre konkurrencer ved OL 1912. I fleuret vandt han sin indledende pulje, men blev derpå sidst i sin kvartfinalepulje og var ude af konkurrencen. I kårde stillede han op både individuelt og i holdkonkurrencen. I den individuelle konkurrence blev han toer i sin indledende pulje, men en fjerdeplads i kvartfinalen blev endestationen her. Til gengæld blev holdkonkurrencen en succes. Her vandt belgierne i indledende runde over Rusland, og skønt de tabte i semifinalepuljen til Sverige, var sejre over Tyskland og Grækenland nok til at sende dem i finalen. Her fik de revanche mod Sverige og vandt desuden over Storbritannien, der fik sølv, og Holland, der fik bronze, hvilket sikrede belgierne guldet.

Referencer

Eksterne henvisninger 

Jøder fra Belgien
Fægtere fra Belgien
Deltagere for Belgien ved sommer-OL 1912
Olympiske mestre fra Belgien